РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 28.04.2021 г.

Днес, 28.04.2021 г., сряда, от 9,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                        ЗАМЕСТНИК-ПРЕДСЕДАТЕЛ:  Стефан Гроздев /online/
                                                                         ЧЛЕНОВЕ:  Олга Керелска 
                                                                                              Огнян Дамянов 
                                                                                              Йордан Стоев 
                                                                                              Боян Новански

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“, и Диана Стоянова - главен експерт - юрисконсулт в дирекция „Правна“.

От страна на Прокуратура на Република България при обсъждането на т. 1 от дневния ред присъстваха: г-жа Мирослава Райковска – главен секретар на Администрацията на главния прокурор /АГП/ и г-жа Добромира Димитрова – началник отдел „Стопанисване на сградния фонд“ в дирекция „СФТО“ на АГП.

От страна на Апелативен съд – София при обсъждането на т. 1 от дневния ред присъстваха: г-жа Даниела Дончева – административен ръководител на АС – София; г-жа Анета Кирякова – съдебен администратор на АС – София; г-н Александър Димитров – началник отдел „Стопанисване и управление на сградното имущество“; г-жа Цветелина Трайкова – експерт в отдел „Обществени поръчки“.

	1.ОТНОСНО: Среща с представители на Прокуратура на Република България и на Апелативен съд – София, в изпълнение на решение на Комисия „Управление на собствеността“ към Пленума на ВСС, взето по протокол № 12/21.04.2021 г., т. 6.2.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ВЪЗЛАГА на административния ръководител на Апелативен съд – София да изиска от изпълнителя по договор № 8-ОП-С-05/07.11.2019 г. предоставяне на анализни цени за всички видове СМР, свързани с доставката и монтажа на нова дървена дограма с геометрични размери и растер, съответстващи на съществуващата и технически показатели, отговарящи  или по-добри на описаните в енергийното обследване на Съдебната палата - София, както и проект на  заменителна таблица и нова количествено-стойностна сметка, за доставка и монтаж на нова дървена дограма.

1.2. УКАЗВА на административния ръководител на Апелативен съд – София да предприеме необходимите действия за ускоряване изпълнението на строително-монтажните работи по договор № 8-ОП-С-05/07.11.2019 г. с оглед спазване на предвидените по него срокове. 

          1.3.ВЪЗЛАГА на дирекция „Управление на собствеността на съдебната власт“ при АВСС да окажат съдействие  на АС - София  пред Министерство на културата и Националния институт за паметниците на културата във връзка с изразяване на ново становище относно доставката и монтажа на нова дървена дограма в помещенията,  ремонтирани по договор № 8-ОП-С-05/07.11.2019 г.

          1.4. ВЪЗЛАГА на дирекция „Управление на собствеността на съдебната власт“ при АВСС да съгласува с отдел „Обществени поръчки“, дирекция „Правна“ при АВСС предложението за замяна на предвидените ремонтни работи на съществуващи дограми (прозорци) с доставка и монтаж на нова дървена дограма в помещенията, предмет на  СМР по сключения  договор № 8-ОП-С-05/07.11.2019 г., предвид обявената обществена поръчка.

	2.ОТНОСНО: Съгласуване на документация за провеждане на обществена поръчка с предмет: „Строителни работи по отоплителна инсталация и изграждане на достъпна среда за хора в неравностойно положение в сграда недвижима културна ценност – Съдебна палата - Пазарджик“, по писмо рег. № ВСС-6294/14.04.2021 г. от г-жа Елеонора Серафимова, административен ръководител на Окръжен съд – Пазарджик.
Приложение: Становище от отдел „Обществени поръчки“, дирекция „Правна“ в АВСС и отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА становището на отдел „Обществени поръчки“, дирекция „Правна“ и отдел „Инвестиции и строителство“, дирекция „Управление на собствеността на съдебната власт“ на АВСС.
2.2. СЪГЛАСУВА документацията за провеждане на обществена поръчка с предмет: „Строителни работи по отоплителна инсталация и изграждане на достъпна среда за хора в неравностойно положение в сграда недвижима културна ценност – Съдебна палата Пазарджик“, изпратена с писмо рег. № ВСС-6294/14.04.2021 г. от г-жа Елеонора Серафимова – административен ръководител на Окръжен съд – Пазарджик, с направените в становището бележки и коментари.
2.3. ИЗПРАЩА решението по т. 2.2., ведно със становището на отдел „Обществени поръчки“, дирекция „Правна“ и отдел „Инвестиции и строителство“, дирекция „Управление на собствеността на съдебната власт“ на АВСС, на административния ръководител на Окръжен съд - Пазарджик.

- Управление на собствеността:

	3.ОТНОСНО: Изпълнение на решение по т. 29.2. от Протокол № 6/08.04.2021 г. на Пленума на ВСС.
          Приложение: Извлечение от решение на Комисия „Управление на собствеността“ към Пленума на ВСС, взето по протокол № 12/21.04.2021 г., т. 5 ведно с доклад на Цецка Трендафилова – старши експерт-икономист в отдел „Управление на собствеността“, дирекция „Управление на собствеността на съдебната власт“.

	След направено предложение от г-жа Олга Керелска – член на ВСС и на Комисия „Управление на собствеността“ към Пленума на ВСС за допълване на проекта на решение със срокове за изпращане на указания до административните ръководители на органите на съдебна власт, както и на срок за обобщаване на постъпилата от тях информация, 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА.доклада на Цецка Трендафилова – старши експерт-икономист в отдел „Управление на собствеността“, дирекция „Управление на собствеността на съдебната власт“.

3.2. ПРЕДЛАГА на Пленума на Висшия съдебен съвет да приеме следното решение:

1. ВЪЗЛАГА на дирекция „Управление на собствеността на съдебната власт“ при Администрацията на Висшия съдебен съвет, ежегодно до 30 септември на календарната година да изпраща указания до административните ръководители на органите на съдебната власт относно подаването на декларации по чл. 71 от Закона за местните данъци и такси и декларации за определяне на такса битови отпадъци, съобразно количеството, в изпълнение на решение по т. 19.2. от протокол № 7/22.04.2021 г. на Пленума на ВСС и за предоставяне на информация за имоти, които няма да се ползват през следващата календарна година от тези органи. Предоставената информация, да бъде обобщавана до края на месец януари на следващата календарна година от дирекция „Управление на собствеността на съдебната власт“ при Администрацията на Висшия съдебен съвет, за което да се внася доклад в заседание на Комисия „Управление на собствеността“ към Пленума на ВСС.

3.3. ВНАСЯ предложението като редовна точка в следващото редовно заседание на Пленума на Висшия съдебен съвет.

3.4. ИЗПРАЩА решението на Комисия „Бюджет и финанси“ към Пленума на Висшия съдебен съвет, за сведение.

	4.ОТНОСНО: Отчет за дейността на Комисия „Управление на собствеността“ към Пленума на ВСС за периода 15.01.2020 г. – 30.12.2020 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА Отчета за дейността на Комисия „Управление на собствеността“ към Пленума на Висшия съдебен съвет за периода 15.01.2020 г. – 30.12.2020 г.

4.2. ИЗПРАЩА Отчета за дейността на Комисия „Управление на собствеността“ към Пленума на Висшия съдебен съвет за периода 15.01.2020 г. – 30.12.2020 г. на Комисия по правни въпроси към Пленума на ВСС, за включване в Годишния доклад за дейността на ВСС за 2020 г.

4.3. ИЗПРАЩА на дирекция „Информационни технологии и съдебна статистика“ Отчета за дейността на Комисия „Управление на собствеността“ към Пленума на Висшия съдебен съвет за периода 15.01.2020 г. – 30.12.2020 г., за публикуване на интернет страницата на Висшия съдебен съвет, раздел „Постоянни комисии“ на ВСС, подраздел „КУС“ - Отчети.

ЗАМЕСТНИК-ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ